**Informe sobre el dret d’accés a la informació pública a la CAIB durant l’any 2016**

 **1. Introducció**

La Llei 19/2013, de 9 de desembre, de transparència, accés a la informació pública i bon govern, estableix el dret de qualsevol persona a accedir a la informació pública, és a dir, als continguts o documents que estiguin en poder de l’Administració pública i que hagin estat elaborats o adquirits en l’exercici de les seves funcions.

L’Administració de la Comunitat Autònoma de les Illes Balears ha posat en funcionament un procediment per garantir aquest dret.

Aquest informe reflecteix el primer any de l’exercici del dret de la ciutadania a l’accés a la informació pública.

**2. Indicadors**

***Nombre de sol·licituds***

Durant l’any 2016 s’han rebut un total de **68** sol·licituds d’accés a la informació pública.

***Canal d’entrada***

El canal d’entrada de les sol·licituds ha estat preferentment el telemàtic, mitjançant el qual s’han presentat **49** sol·licituds (**72 %**).

***Estat de les sol·licituds a 31 de desembre de 2016***

A 31 de desembre de 2016, s’havien tramitat **62** sol·licituds i **6** estaven en tramitació. No s’havia resolt cap sol·licitud per silenci administratiu.

***Sentit de les resolucions i altres formes de finalització***

Dels **62** expedients tramitats, **50** han acabat en resolució; d’aquestes resolucions, **42** estimen totalment la sol·licitud, **6** l’estimen de manera parcial, **1** és desestimatòria i **1** és una inadmissió per concurrència d’una de les circumstàncies de l’article 18 de la Llei 19/2013, de 9 de desembre.

D’altra banda, i dins la categoria «Altres formes de finalització»*,* hi consten **6** sol·licituds que s’han derivat als procediments corresponents; **1** arxivada perquè no s’ha esmenat; **1** arxivada per desistiment; **2** sol·licituds de les quals no es disposa de la informació pública sol·licitada; **1** no es tracta de la informació pública d’acord amb l’article 13 de la Llei 19/2013, de 9 de desembre, i, finalment, **1** tramitada d’acord amb la disposició addicional primera de la Llei 19/2013, de 9 de desembre.

**Sentit de les resolucions**

**Altres formes de finalització**

|  |  |
| --- | --- |
| Quant al termini de tramitació, a dia 31 de desembre de 2016, s’havien tramitat fora de termini 30 sol·licituds, i 32 dins el termini d’un mes establert a la normativa. |  |

***Terminis***

La mitjana del temps de tramitació de les sol·licituds d’accés a la informació pública durant l’any 2016 ha estat de**38** dies.

A 31 de desembre no hi havia cap sol·licitud resolta per silenci administratiu.

***Idioma de les sol·licituds presentades***

De les sol·licituds presentades, la majoria de les persones sol·licitants (**64 %**) demana que la informació li sigui tramesa en llengua castellana.

***Perfil del sol·licitant***

De les sol·lictuds presentades per homes, el **37 %** correspon a homes d’entre 30 i 40 anys, mentre que de les sol·licituds presentades per dones, el **47 %** correspon a dones d’entre 50 i 60 anys.

**Sol·licituds presentades per dones**

**Sol·licituds presentades per homes**

***Edat de les persones sol·licitants***

La data de naixement dels sol·licitants és una dada del formulari de sol·licitud de caràcter opcional; per tant, les dades de què disposam poden no reflectir de manera totalment veraç la realitat.

La franja d’edat més nombrosa és la de les persones sol·licitants que tenen entre 30 i 50 anys (**31 %**). En segon lloc, de les que tenen entre 50 i 60 anys (**27 %**).

***Matèries***

Per matèria, la majoria de sol·licituds versen sobre la funció pública (**22 %**) i temes de salut (**20 %**) Destaquen també les sol·licituds sobre el medi ambient (**17 %**).

***Organismes als quals se sol·licita informació***

Per conselleries, la de Salut és la que ha rebut més sol·licituds, amb un total de 20 (**34 %**)**.** En segon i tercer lloc, les conselleries de Medi Ambient, Agricultura i Pesca, i d’Hisenda i Administracions Públiques han rebut 10 i 9 sol·licituds, respectivament.

***Reclamacions***

De les 50 resolucions, només **3** han estat objecte de reclamació davant la Comissió per a la Resolució de Reclamacions en Matèria d’Accés a la Informació Pública.

Les tres reclamacions que s’han presentat han estat desestimades per la Comissió.

Palma, 31 de desembre de 2016

\****Annex de l’informe d’estadística a 15 de març de 2017 respecte de les 6 sol·licituds pendents de tramitar a 31 de desembre de 2016***

De les **6** sol·licituds pendents de tramitar a 31 de desembre de 2016, **4** han acabat en resolucions queestimen totalment la sol·licitud.

D’altra banda, i dins la categoria «Altres formes de finalització»*,* hi consta **1** sol·licitud que no es pot classificar com a informació pública d’acord amb l’article 13 de la Llei 19/2013, de 9 de desembre, de transparència, accés a la informació pública i bon govern, i **1** que és arxivada per desistiment de l’interessat.

**Altres formes de finalització**

**Sentit de les resolucions**

***Termini***

Quant al termini de tramitació, a 15 de març de 2017 s’havien tramitat fora de termini **5** sol·licituds i **1** dins el termini d’un mes establert a la normativa.

***Terminis***

***Matèria***

Per matèria, de les 4 sol·licituds resoltes, **2** versen sobre la transparència, **1** sobre medi ambient i **1** sobre economia.